2023.1.31.
HU
Az Európai Unió Hivatalos Lapja
L 28/19
Az első albekezdés d) pontjában meghatározott eltérések azokra az uniós halászhajókra vonatkoznak, amelyek a 2015. július 1-jétől 2016. szeptember 30-ig tartó időszakban karókon rögzített kopoltyúhálóval dokumentáltan fogtak farkassügért.
Egy adott uniós halászhajó helyettesítése esetén a tagállamok engedélyezhetik, hogy az említett eltérések egy másik uniós halászhajóra vonatkozzanak, feltéve, hogy az eltérések hatálya alá tartozó egyes uniós halászhajók száma és teljes halászati kapacitása nem nő.
(4)
A (3) bekezdésben meghatározott fogási korlátok nem vihetők át egyik halászhajóról a másikra
(5)
Az ICES 4b, 4c, 6a és 7a–7k körzetben – többek között a partról – folytatott rekreációs célú halászat keretében:
a) 2023. február 1-jétől március 31-ig: i. a farkassügér esetében kizárólag a horgászbottal vagy kézi horogsorral történő, „fogd ki és engedd vissza” horgászat engedélyezett; ii. az adott területen kifogott farkassügéreket tilos megtartani, áthelyezni, átrakodni vagy kirakodni; b) januárban és 2023.
április 1-jétől december 31-ig: i.
minden halász naponta legfeljebb két példányt foghat ki és tarthat meg farkassügérből;
ii. a megtartott farkassügér minimális méretének el kell érnie a 42 cm-t; iii. rögzített hálókkal nem fogható, és azokban nem tartható meg farkassügér.
(6)
Az (5) bekezdés nem érinti a rekreációs célú halászatra vonatkozó szigorúbb nemzeti intézkedéseket.
12. cikk Az ICES 8a és 8b körzetben folytatott farkassügér-halászatra vonatkozó intézkedések (1) Franciaország és Spanyolország az (EU) 2019/472 rendelet 4. cikke (3) bekezdésének megfelelően biztosítja, hogy az ICES 8a és 8b körzetben a farkassügér állományának a kereskedelmi és rekreációs célú halászatra visszavezethető halászati mortalitása ne haladja meg az (EU) 2019/472 rendelet 2. cikkének 5. pontjában meghatározott FMFH pontértéket.
(2)
Az ICES 8a és 8b körzetben – többek között a partról – folytatott rekreációs célú halászat keretében:
a) minden halász naponta legfeljebb két példányt foghat ki és tarthat meg farkassügérből; b) rögzített hálókkal nem fogható, és azokban nem tartható meg farkassügér.
(3)
A (2) bekezdés a rekreációs célú halászatra vonatkozó szigorúbb nemzeti intézkedések sérelme nélkül alkalmazandó.
13. cikk Az európai angolna halászatára vonatkozó intézkedések (1) Ez a cikk az uniós vizekre, ezen belül többek között a brakkvizekre – például a folyótorkolatokra, a lagúnákra és az átmeneti vizekre –, valamint a GFCM 1–27 földrajzi alterületen tartózkodó uniós halászhajókra alkalmazandó.
E cikk nem alkalmazandó a GFCM 29 földrajzi alterületre.
(2) Legalább hat hónapig tilos az európai angolnára (Anguilla anguilla) vonatkozóan kereskedelmi célú halászati tevékenységet folytatni akár célfajként, akár járulékos fogásként, függetlenül attól, hogy az adott egyedek mely életszakaszban vannak.
E célból minden érintett tagállam meghatároz egy vagy több halászati tilalmi időszakot, a következő feltételek mellett: a) adott esetben a halászati tilalmi időszak vagy időszakok az egyes tagállamokon belül halászati területenként eltérő lehet, illetve lehetnek annak érdekében, hogy figyelembe vegyék az angolnára annak különböző életszakaszaiban jellemző földrajzi és időbeli vándorlási mintázatokat;